**Naplózási szabályok kutatási adatokhoz**

**Digitálisan tárolt személyes adatok védelme**

1. Személyes adatot kizárólag a TK-s felhőn (irodai gépen: "O" meghajtó, otthonról: https://file.tk.mta.hu) szabad tárolni. Otthoni vagy irodai munka során a nap végén, amennyiben a fájljaink személyes adatokat tartalmaznak, azokat a TK-s felhőre kell menteni, s minden másolatot véglegesen ki kell törölni a többi munkaállomásról. Amennyiben személyes adatot tárolunk a munka során használt gépen, azt távozás esetén csak jelszóval zárolva hagyhatjuk magára.
2. Az adatmenedzsment tervben pontosan meg kell határozni a személyes adatokhoz való hozzáférők körét. Amennyiben változás történik, a tervet felül kell vizsgálni, ki kell egészíteni. A TK-s felhőn kell megosztani a személyes adatokat is tartalmazó fájlokat. Ehhez minden kutatáshoz készítünk egy külön mappát, s szükség szerint almappát a TK-s felhőn, s azt osztjuk meg a munkatársakkal. Külsős kutatók esetében linkkel osztjuk meg, amelyhez jelszót társítunk, s lejárati időt adunk meg. A jelszót biztonságosan, lehetőleg nem emailben tudatjuk a külsős munkatárssal.
3. A személyes adatokhoz való hozzáférők körét névvel, emailcímmel együtt táblázatos fájlban kell tárolni a TK-s felhőn, amelyhez a TK Adatvédelmi Felelőse számára is hozzáférést kell biztosítani (adatvedelem@tk.mta.hu).